CELEX: 32018R0121
Language: fi
Date: 2018-01-23 00:00:00
Title: Neuvoston asetus (EU) 2018/121, annettu 23 päivänä tammikuuta 2018, biopohjaisten teollisuudenalojen yhteisyrityksen perustamisesta annetun asetuksen (EU) N:o 560/2014 muuttamisesta (ETA:n kannalta merkityksellinen teksti. )

26.1.2018   
            
            
               FI
            
            
               Euroopan unionin virallinen lehti
            
            
               L 22/1
            
         NEUVOSTON ASETUS (EU) 2018/121,
   annettu 23 päivänä tammikuuta 2018,
   biopohjaisten teollisuudenalojen yhteisyrityksen perustamisesta annetun asetuksen (EU) N:o 560/2014 muuttamisesta
   (ETA:n kannalta merkityksellinen teksti)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 187 artiklan ja 188 artiklan ensimmäisen kohdan,
   ottaa huomioon Euroopan komission ehdotuksen,
   ottaa huomioon Euroopan parlamentin lausunnon (1),
   ottaa huomioon Euroopan talous- ja sosiaalikomitean lausunnon (2),
   sekä katsoo seuraavaa:
   
               (1)
            
            
               Neuvoston asetuksella (EU) N:o 560/2014 (3) perustettiin biopohjaisten teollisuudenalojen yhteisyritys, jäljempänä ’BBI-yhteisyritys’.
            
         
               (2)
            
            
               Asetuksen (EU) N:o 560/2014 liitteenä olevan BBI-yhteisyrityksen yhtiöjärjestyksen, jäljempänä ’yhtiöjärjestys’, 12 artiklan 4 kohdassa määrätään, että BBI-yhteisyrityksen muiden osakkaiden kuin unionin rahoitusosuus toimintakustannuksissa on vähintään 182 500 000 euroa asetuksen (EU) N:o 560/2014 1 artiklassa säädetyllä ajanjaksolla, toisin sanoen BBI-yhteisyrityksen perustamisesta 31 päivään joulukuuta 2024 saakka.
            
         
               (3)
            
            
               Bio-based Industries Consortium Aisbl (biopohjaisten teollisuudenalojen yhteenliittymä), jäljempänä ’BIC’, joka on BBI-yhteisyrityksen muu osakas kuin unioni, on edelleen valmis tukemaan BBI-yhteisyrityksen toimintakustannuksia yhtiöjärjestyksen 12 artiklan 4 kohdassa vahvistetun määrän mukaisesti. BIC on kuitenkin ehdottanut vaihtoehtoista rahoitusmenetelmää, jossa siihen kuuluvat oikeussubjektit suorittaisivat rahoitusosuuksia epäsuorien toimien tasolla.
            
         
               (4)
            
            
               Biopohjaisia teollisuudenaloja koskevan yhteisen teknologia-aloitteen tavoitteena on toteuttaa toimia sidosryhmien välisellä yhteistyöllä koko biopohjaisten teollisuudenalojen arvoketjujen laajuudelta, mukaan lukien pienet ja keskisuuret yritykset, tutkimus- ja teknologiakeskukset sekä yliopistot, ja se voidaan toteuttaa vain antamalla BIC:lle ja siihen kuuluville oikeussubjekteille mahdollisuus suorittaa rahoitusosuus paitsi BBI-yhteisyritykselle suoritettavina maksuina myös BBI-yhteisyrityksen rahoittamiin epäsuoriin toimiin osoitettuina rahoitusosuuksina.
            
         
               (5)
            
            
               Sen vuoksi on tarpeen muuttaa yhtiöjärjestystä, jotta BIC ja siihen kuuluvat oikeussubjektit pystyvät suorittamaan koko yhtiöjärjestyksen 12 artiklan 4 kohdassa vahvistettua määrää vastaavan rahoitusosuuden, sallimalla näiden rahoitusosuuksien suorittaminen paitsi BBI-yhteisyritykselle suoritettavina maksuina myös BBI-yhteisyrityksen rahoittamiin epäsuoriin toimiin osoitettuina rahoitusosuuksina, jotka ilmoitetaan BBI-yhteisyritykselle,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 560/2014 liitteessä vahvistetun biopohjaisten teollisuudenalojen yhteisyrityksen yhtiöjärjestyksen 12 artikla seuraavasti:
   
               1)
            
            
               Korvataan 3 kohdan b alakohta seuraavasti:
               
                           ”b)
                        
                        
                           muiden osakkaiden kuin unionin tai niihin kuuluvien oikeussubjektien rahoitusosuuksilla;”.
                        
                     
         
               2)
            
            
               Korvataan 4 kohta seuraavasti:
               ”4.   Muiden osakkaiden kuin unionin tai niihin kuuluvien oikeussubjektien rahoitusosuudet 3 kohdan b alakohdassa tarkoitetuissa toimintakustannuksissa ovat vähintään 182 500 000 euroa tämän asetuksen 1 artiklassa säädetyllä ajanjaksolla.
               Nämä rahoitusosuudet suoritetaan BBI-yhteisyritykselle suoritettavina maksuina tai BBI-yhteisyrityksen rahoittamiin epäsuoriin toimiin osoitettuina rahoitusosuuksina.”
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä tammikuuta 2018.
      
         
            Neuvoston puolesta
         
         
            Puheenjohtaja
         
         V. GORANOV
      
   
   
      (1)  Euroopan parlamentin lausunto annettu 24. lokakuuta 2017 (ei vielä julkaistu virallisessä lehdessä).
   
      (2)  Euroopan parlamentin ja Euroopan talous- ja sosiaalikomitean lausunto annettu 27. huhtikuuta 2017 (ei vielä julkaistu virallisessä lehdessä).
   
      (3)  Neuvoston asetus (EU) N:o 560/2014, annettu 6 päivänä toukokuuta 2014, biopohjaisten teollisuudenalojen yhteisyrityksen perustamisesta (EUVL L 169, 7.6.2014, s. 130).